6 



liggende paa Siden i Vandskorpen saa døsig, at den kan 

 tages med Hænderne. Dens Føde bestaar af Vandmænd, 

 Vingesnegle, Blæksprutter, Krebsdyr o. 1.; de Tangstumper, 

 som jævnlig findes i Maven paa strandede Klumpfisk, er 

 sikkert slugt af Vanvare. Klumpfisken bevæger sig fremad 

 ved Bøjninger til Siderne af Ryg- og Gatfinne, hvorimod 

 Halefinnens Bevægelser kun har underordnet Betydning. 

 Om Legetiden er intet bekendt. Yngelen træffes som de 

 voksne i det aabne Havs øvre Vandlag. Klumpfiskens Kød 

 er ikke godt, men spises dog i Sydeuropa, hvor der ogsaa 

 laves Olie af Leveren. Fiskens økonomiske Betydning er 

 dog kun ringe. 



[2. Gruppen Sclerodérmi. 



Snuden er noget fremspringende. Kæberne er væbnet 

 med et ringe Antal adskilte Tænder. Huden er pladeklædt 

 eller ru af Smaatorne. 



De to herhen hørende Familier, Ostraciidæ (Kuffert- 

 fisk) og Balistidæ, stammer hovedsagelig fra tropiske Have. 

 Men en Art af den sidstnævnte Familie er dog engang 

 taget i vore Farvandes umiddelbare Nærhed og omtales 

 derfor her. 



1. Familien Balistidæ. 



To Rygfinner, af hvilke den første er pigstraalet. Hale- 

 finnen har ti grenede Straaler og i hver Kant een ugrenet. 

 Haarde Skæl eller skælagtige Plader, men ikke noget 

 sammenhængende Panser. 



Hertil hører Fisk af en mindre mærkværdig Form end 

 mange af de øvrige fastkæbede; til Gengæld er deres Farve- 

 pragt jævnlig overordentlig. Der er omtrent Hundrede 

 Arter, hovedsagelig fra tropiske Have; de henføres til tre 

 Underfamilier. 



1. Filfiskens Underfamile (Balistinæ). 



I Overkæben er der otte Tænder i en ydre Række 

 og seks i en Række tæt indenfor; i Underkæben er der 

 otte Tænder i en enkelt Række. Baade øvre og nedre 

 Svælgben bærer Tænder. Fem — seks Gællehudstraaler. 

 Første Rygfinne har tre Straaler. Bugfinner mangler helt, 

 eller der findes en bevægelig eller ubevægelig Pig paa 

 Spidsen af de til een Knogle forenede Bækkenben. Hale- 

 finnen er afrundet eller har en bugtet Bagrand. Skællene 

 er middelstore eller store, mer eller mindre pladeagtige. 

 Sytten Hvirvler. 



